*****

ΚΑΝΟΝΙΣΜΟΣ (ΕΟΚ) αριθ. 2474/86 ΤΟΥ ΣΥΜΒΟΥΛΙΟΥ

της 24ης Ιουλίου 1986

για την τροποποίηση του κανονισμού (ΕΟΚ) αριθ. 846/86 περί των κανόνων καταγωγής που εφαρμόζονται στις συναλλαγές μεταξύ Ισπανίας και Πορτογαλίας κατά τη διάρκεια εφαρμογής των μεταβατικών μέτρων

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας, και ιδίως το άρθρο 1 του πρωτοκόλλου αριθ. 3, που είναι προσαρτημένο σ' αυτή,

την πρόταση της Επιτροπής,

Εκτιμώντας:

ότι οι προαιρετικοί κανόνες του ποσοστού, που προβλέπει το άρθρο 3 παράγραφος 2 του κανονισμού (ΕΟΚ) αριθ. 846/86 (1), θα πρέπει να τροποποιηθούν για να ληφθούν υπόψη οι οικονομικοί όροι υπό τους οποίους πραγματοποιούνται μεταξύ Ισπανίας και Πορτογαλίας, κατά τη διάρκεια εφαρμογής των μεταβατικών μέτρων, οι συναλλαγές των προϊόντων που απαριθμούνται στο παράρτημα ΙΙ του εν λόγω κανονισμού, τα οποία έχουν αποκτήσει την ιδιότητα της καταγωγής στην Ισπανία ή την Πορτογαλία, κατόπιν κατεργασίας, μεταποίησης ή συναρμολόγησης και στα οποία ενσωματώνονται προϊόντα καταγωγής της Κοινότητας με τη σύνθεσή της στις 31 Δεκεμβρίου 1985 και, ενδεχομένως, μη καταγόμενα προϊόντα·

ότι, για τον ίδιο λόγο, είναι σκόπιμο να εφαρμόζονται επίσης αυτοί οι κανόνες στα προϊόντα των κλάσεων 74.03 και 76.02 του κοινού δασμολογίου·

ότι, επιπλέον, για να προσδιοριστούν τα προϊόντα καταγωγής της Κοινότητας, στη σύνθεσή της στις 31 Δεκεμβρίου 1985, πρέπει να τροποποιηθεί το άρθρο 7 του κανονισμού (ΕΟΚ) αριθ. 846/86,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 846/86 τροποποιείται ως εξής:

1. Στο άρθρο 3, η παράγραφος 2 αντικαθίσταται από το ακόλουθο κείμενο:

«2. Για την εφαρμογή του άρθρου 1 σημείο 1 στοιχείο β) και σημείο 2 στοιχείο β), μπορούν να εφαρμόζονται οι ακόλουθοι κανόνες:

α) προσδίδεται η ιδιότητα καταγωγής στα προϊόντα που απαριθμούνται στο παράρτημα ΙΙ πίνακας Ι, με κατεργασία, μεταποίηση ή συναρμολόγηση, στα οποία ενσωματώνονται μη καταγόμενα προϊόντα αξίας όχι μεγαλύτερης από το 40 % της αξίας του τελικού προϊόντος·

β) προσδίδεται η ιδιότητα της καταγωγής στα προϊόντα που απαριθμούνται στο παράρτημα ΙΙ πίνακας ΙΙ, με κατεργασία, μεταποίηση ή συναρμολόγηση, στα οποία ενσωματώνονται μη καταγόμενα προϊόντα αξίας όχι μεγαλύτερης από το 30 % της αξίας του τελικού προϊόντος·

γ) προσδίδεται η ιδιότητα της καταγωγής στα προϊόντα που υπάγονται στις δασμολογικές κλάσεις ή κεφάλαια που απαριθμούνται στο παράρτημα ΙΙ πίνακας ΙΙΙ, με κατεργασία, μεταποίηση ή συναρμολόγηση, στα οποία ενσωματώνονται προϊόντα καταγόμενα από την Κοινότητα, στη σύνθεσή της στις 31 Δεκεμβρίου 1985, αποκαλούμενη στο εξής «Κοινότητα των Δέκα», και μη καταγόμενα προϊόντα η συνδυαζόμενη αξία των οποίων δεν υπερβαίνει το ποσοστό της αξίας του τελικού προϊόντος, όπως καθορίζεται γι' αυτά στον εν λόγω πίνακα.

Σε περίπτωση ενσωμάτωσης μη καταγόμενων προϊόντων, η αξία αυτών των προϊόντων δεν μπορεί ποτέ να υπερβεί, μέσα στο όριο που καθορίζεται στον πίνακα ΙΙΙ, το 40 % της αξίας του τελικού προϊόντος, όσον αφορά τα προϊόντα που απαριθμούνται στον πίνακα Ι και τα προϊόντα που υπάγονται στις δασμολογικές κλάσεις 74.03 και 76.02 του κοινού δασμολογίου, και το 30 % της αξίας του τελικού προϊόντος, όσον αφορά τα προϊόντα που απαριθμούνται στον πίνακα ΙΙ.

Εντούτοις, για ορισμένα προϊόντα εφαρμόζονται χαμηλότερο ποσοστό ή/και ιδιαίτεροι όροι, όπως οι αναφερόμενοι στους πίνακες Ι και ΙΙ.

Οι κανόνες του παραρτήματος ΙΙ εφαρμόζονται επιπρόσθετα, αλλά δεν υποκαθιστούν τους κανόνες του παραρτήματος Ι.

Ο εξαγωγέας μπορεί να αποφασίζει αν θα προσφύγει στους κανόνες του παραρτήματος Ι ή στους κανόνες του παραρτήματος ΙΙ. Ωστόσο, οι κανόνες του παραρτήματος ΙΙ μπορούν να εφαρμοστούν για κάποιο συγκεκριμένο προϊόν μόνο σε αντικατάσταση των κανόνων του παραρτήματος Ι, χωρίς τη δυνατότητα συνδυασμού με αυτούς τους τελευταίους.

2α. Ο παρών κανονισμός εφαρμόζεται, τηρουμένων των αναλογιών, για τον καθορισμό της ιδιότητας καταγωγής των προϊόντων στην Κοινότητα των Δέκα. Ωστόσο, όταν η ιδιότητα της καταγωγής αποκτάται κατ' εφαρμογή των κανόνων που προβλέπει η παράγραφος 2, εφαρμόζονται μόνο τα ποσοστά και οι όροι που προβλέπονται για τα μη καταγόμενα ενσωματούμενα προϊόντα.»

2. Το άρθρο 7 αντικαθίσταται από το ακόλουθο κείμενο:

«Άρθρο 7

1. Ο κανονισμός (ΕΟΚ) αριθ. 3351/83 εφαρμόζεται, τηρουμένων των αναλογιών, για την έκδοση των παραστατικών της εσωτερικής κοινοτικής διαμετακόμισης που αναφέρονται στο άρθρο 5 και για την απόδειξη της ιδιότητας της καταγωγής των προϊόντων της Κοινότητας των Δέκα.

Ο προμηθευτής θα πρέπει να δηλώνει σαφώς στη δήλωσή του ότι τα προϊόντα κατάγονται είτε από την Κοινότητα των Δέκα ή από την Ισπανία ή την Πορτογαλία.

2. Για την εφαρμογή του άρθρου 1 σημείο 1 στοιχείο β) τελευταία πρόταση και σημείο 2 στοιχείο β) τελευταία πρόταση, ως απόδειξη ιδιότητας καταγωγής των ισπανικών ή πορτογαλικών προϊόντων μπορεί, επίσης, να προσκομισθεί ένα από τα παραστατικά της εσωτερικής κοινοτικής διαμετακόμισης, που αναφέρεται στο άρθρο 5, και έχει εκδοθεί, ανάλογα με την περίπτωση, στην Ισπανία ή την Πορτογαλία.»

3. Παρεμβάλλεται το ακόλουθο άρθρο:

«Άρθρο 10α

Αν η εφαρμογή του παρόντος κανονισμού και, ιδιαίτερα, οι διατάξεις σχετικά με τα προϊόντα που παρατίθενται στον πίνακα ΙΙΙ του παραρτήματος ΙΙ προκαλούν δυσχέρειες του είδους που αναφέρει το άρθρο 379 της πράξης προσχώρησης, το ενδιαφερόμενο νέο κράτος μέλος μπορεί να ζητήσει να του επιτραπεί να λάβει μέτρα διασφάλισης σύμφωνα με τις διατάξεις του εν λόγω άρθρου.»

4. Στο παράρτημα ΙΙ προστίθεται ο πίνακας ΙΙΙ που προσαρτάται στον παρόντα κανονισμό.

Άρθρο 2

Ο παρών κανονισμός αρχίζει να ισχύει την 1η Οκτωβρίου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 24 Ιουλίου 1986.

Για το Συμβούλιο

Ο Πρόεδρος

A. CLARK

(1) ΕΕ αριθ. L 83 της 27. 3. 1986, σ. 1.

ΠΑΡΑΡΤΗΜΑ

«ΠΙΝΑΚΑΣ ΙΙΙ

Δασμολογικές κλάσεις και κεφάλαια σχετικά με τα τελικά προϊόντα στα οποία εφαρμόζεται ο κανόνας του ποσοστού που ορίζεται στο άρθρο 3 παράγραφος 2 στοιχείο γ)

1.2.3.4 // // // // // Δασμολογική κλάση ΟΣΤΣ

// Ποσοστό επί τοις

εκατό εφαρμοστέο

από 1ης Οκτωβρίου 1986 // Ποσοστό επί τοις

εκατό εφαρμοστέο

από 1ης Ιανουαρίου 1988 // Ποσοστό επί τοις

εκατό εφαρμοστέο

από 1ης Ιανουαρίου 1989 // // // // // 74.03 // 65 // 70 // 70 // 76.02 // 65 // 70 // 70 // 84.01 έως 84.05 // 70 // 70 // 70 // 84.06 // 65 // 70 // 70 // 84.07 έως 84.09 // 70 // 70 // 70 // 84.10 έως 84.12 // 65 // 70 // 70 // 84.13 έως 84.14 // 70 // 70 // 70 // 84.15 // 65 // 70 // 70 // 84.16 // 70 // 70 // 70 // 84.17 έως 84.20 // 65 // 70 // 70 // 84.21 έως 84.23 // 70 // 70 // 70 // 84.24 // 65 // 70 // 70 // 84.25 έως 84.39 // 70 // 70 // 70 // 84.40 // 65 // 70 // 70 // 84.41 // 60 // 65 // 70 // 84.42 έως 84.44 // 70 // 70 // 70 // 84.45 // 65 // 70 // 70 // 84.46 έως 84.50 // 70 // 70 // 70 // 84.51 // 65 // 70 // 70 // 84.52 // 65 // 70 // 70 // 84.53 έως 84.60 // 70 // 70 // 70 // 84.61 έως 84.63 // 65 // 70 // 70 // 84.64 έως 84.65 // 70 // 70 // 70 // 85.01 έως 85.02 // 65 // 70 // 70 // 85.03 έως 85.04 // 70 // 70 // 70 // 85.05 // 65 // 70 // 70 // 85.06 έως 85.09 // 70 // 70 // 70 // 85.10 έως 85.13 // 65 // 70 // 70 // 85.14 // 70 // 70 // 70 // ex 85.15 (δέκτες τηλεοράσεως μαυρόασπροι)

// 75 // 80 // 80 // ex 85.15 (δέκτες τηλεοράσεως έγχρωμοι)

// 65 // 65 // 70 // ex 85.15 (λοιπά προϊόντα)

// 70 // 70 // 70 // 85.16 έως 85.17 // 65 // 70 // 70 // 85.18 // 70 // 70 // 70 // 85.19 έως 85.22 // 65 // 70 // 70 // 85.23 έως 85.28 // 70 // 70 // 70 // Κεφάλαιο 86 // 70 // 70 // 70 // 87.01 // 60 // 70 // 70 // 87.02 έως 87.07 // 65 // 70 // 70 // 87.08 // 75 // 80 // 80 // 87.09 έως 87.10 // 65 // 70 // 70 // 87.11 // 75 // 80 // 80 // 87.12 // 70 // 70 // 70 // 87.13 // 75 // 80 // 80 // 87.14 // 65 // 70 // 70 // Κεφάλαιο 88 // 75 // 80 // 80 // Κεφάλαιο 89 έως κεφάλαιο 90 // 70 // 70 // 70 // Κεφάλαιο 91 // 75 // 80 // 80 // 92.01 έως 92.10 // 75 // 80 // 80 // 92.11 // 70 // 70 // 70 // 92.12 έως 92.13 // 75 // 80 // 80» // // // //